|  |  |  |
| --- | --- | --- |
| **Tantárgy neve: Az amerikanisztika tudománya és kutatásmódszertan** | **Kódja:**  **LMB\_AM104G5** | **Kreditszáma: 5** |
| A tanóra típusa[[1]](#footnote-1): **szeminárium** és száma: **2** | | |
| A számonkérés módja (koll./gyj./egyéb[[2]](#footnote-2)): **gyakorlati jegy** | | |
| A tantárgy tantervi helye (hányadik félév): **1** | | |
| Előtanulmányi feltételek *(ha vannak)*:**—** | | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| Ezen tantárgy lehetővé teszi, hogy a hallgatók áttekintsék az amerikanisztika mint tudományág vázlatos történetét az 1930-as évektől napjainkig; majd kiszélesíti és korszerűen meghatározza annak olyan területeit, mint az amerikai reneszánsz vagy a kulturális földrajz, valamint bemutatja olyan újabb területeit is, mint például a kisebbségi és etnikai tanulmányok, a populáris kultúra vagy a nemi identitás kérdéskörei. A közelmúltban és manapság széles körben vitatott kérdések is vizsgálódásunk tárgyai, főként a multikulturalizmus, posztmodernizmus, feminizmus, az interdiszciplinaritás és kanonizáció, az un. Új Amerikanisztika és annak nemzetközi vonatkozásai, illetve a poszt-amerikanizmus. A tantárgy jelentős hangsúlyt fektet egy olyan kutatásmódszertan megismertetésére, amely az európai és ezen belül a magyarországi amerikanisztika eredményeit is figyelembe veszi, e mellett alkalmazható ismereteket nyújt a hallgatóknak a főbb magyar és nemzetközi amerikanisztikai tudományos társaságokról és kutató központokról, a jelentősebb szakmai konferenciákról, valamint bemutatja a vonatkozó szakirodalomi forrásokat és gyűjteményeket is. A tantárgyhoz kapcsolódó kurzusok magas szintű szakmai angol nyelvtudást igényelnek, de ugyanakkor segítséget is adnak azon készségek fejlesztéséhez, melyek a sikeres diplomamunkához kapcsolódó tervező, kutató és alkotómunkához szükségesek, például a dokumentációs technika, a szaktechnológia, főként az MLA szabvány és weboldalak szakszerű felhasználásának gyakorlása. | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| Malcolm Bradbury and Howard Temperley: *Introduction to American Studies.* 2nd ed. London: Longman, 1989.  Joseph Gibaldi (ed.): *Introduction to Scholarship in Modern Languages and Literatures.* 2nd ed. New York: MLA, 1992.  *MLA Handbook for Writers of Research Papers.* 5th or 6th ed. New York: MLA.  Lucy Maddox (ed.): *Locating American Studies: The Evolution of a Discipline.* Baltimore: Johns Hopkins UP, 1999.  Donald E. Pease (ed.): *National Identities and Post-Americanist Narratives.* New Americanists. Durham: Duke UP, 1999. 1–13. | | |
| **Tantárgy felelőse** (*név, beosztás, tud. fokozat*)**: Dr. Vadon Lehel, egyetemi tanár, PhD** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:**  **Dr. Kádár Judit, főiskolai docens, PhD** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)